**техническА СПЕЦИФИКАЦИЯ**

за обществена поръчка с предмет:

**„Предоставяне на електронни съобщителни услуги по три обособени позиции”**

**обособена позиция № 1 „Предоставяне на мобилни телефонни услуги за нуждите на Община Габрово и второстепенни разпоредители с бюджет”**

Услугата следва да се предоставя съгласно изброените по-долу изисквания.

Изпълнителят следва:

1. Да предостави на Възложителя абонаментни SIM-карти за включване към своята мобилна клетъчна мрежа, по стандарт GSM, след заявка, по видове абонаментни планове /тарифи/, зададени от Възложителя, съгласно нуждите и потребностите на различните абонати в Корпоративната група, за срока на договора.

2. Да предоставя, по необходимост на Възложителя допълнителни SIM-карти, със срок на действие, съответстващ на сключения договор.

3. Да предоставя възможност за смяна на тарифните планове според необходимостта на Възложителя.

4. Да включи в една корпоративната група всички предоставени абонаменти (SIM-карти) по точка 1 и 2, като разговорите между абонатите в корпоративната група да са безплатни и без лимит.

5. Да предостави възможност за включване към корпоративната група по т. 1 на посочени от Възложителя служители, притежаващи лични SIM-карти, при преференциални ценови условия, като разходите бъдат за тяхна сметка.

6. По указания на Възложителя да извършва ограничения на възможностите за избиране на направления от абонатите на корпоративната група.

7. Да предоставя на Възложителя справки за проведени разговори на абонатите по направления, време и стойност.

8. По указание на Възложителя да активира и деактивира услугата Роуминг за определени абонати.

9. Да се издава дубликат на открадната или загубена карта.

10. Да предоставя услугата „мобилен интернет” на подадени от Възложителя номера и предоставяне на услугата „мобилен интернет” при необходимост на допълнително подадени номера.

11.Да предостави първоначално тарифиране на разговорите максимум 60 сек., а след достигане на 60 сек. на всяка секунда.

12. Ориентировъчен брой SIM - карти, ползвани от възложителя: **550 бр.** Посоченият брой е ориентировъчен с възможност за увеличаване и намаляване на броя в рамките на 20% на абонатите от групата по искане на Възложителя.

12.1. Ориентировъчно разпределение по тарифи, както следва: Тарифа 1 – 47 %; Тарифа 2 – 45 %; Тарифа 3 – 8 %.

13. Изпълнителят следва да предостави бюджет за безплатни мобилни устройства, съгласно тарифния план.

Съобразно потребностите си, възложителят разпределя абонатите в три групи, съобразно условията на тарифния план, с минимални изисквания, както следва:

|  |  |  |  |
| --- | --- | --- | --- |
| **тарифа**  **показател** | **Група 1**  **/Тарифа 1/** | **Група 2**  **/Тарифа 2/** | **Група 3**  **/Тарифа 3/** |
| Разговори между абонатите в корпоративната група | *безплатни и без лимит(44640мин./мес.)* | *безплатни и без лимит(44640мин./мес.)* | *безплатни и без лимит(44640мин./мес.)* |
| Включен неограничен достъп до интернет, от които на максимална скорост | **-** | *3 GВ* | *16 GВ* |
| Включени sms в мрежата на мобилния оператор – изпълнител на услугата. | **-** | *30 бр.* | *200 бр.* |

ПРИЛОЖЕНИЕ: Списък на бюджетните структури на Община Габрово, присъединени към договора

С П И С Ъ К

на бюджетните структури на Община Габрово, присъединени към договора

|  |  |  |  |
| --- | --- | --- | --- |
| **№** | **РАЗПОРЕДИТЕЛ** | **АДРЕС** | **ЕИК** |
| 1 | **Община Габрово** | гр. Габрово,  пл.”Възраждане” 3 | **000215630** |
| 2 | **Общински спортни имоти** | гр. Габрово,  ул. „Орловска” 111 | **0002156300366** |
| 3 | **Заведения за социални услуги** | гр. Габрово,  ул. „Ивайло” 13 | **0002156300385** |
| 4 | **Дом за пълнолетни лица с увреждания** | гр. Габрово,  ул. „Митко Палаузов” 19А | **0002156300416** |
| 5 | **ОП „Гробищни паркове”** | гр. Габрово,  ул. „Зелена ливада” 48 | **0002156300401** |
| 6 | **ОП „Благоустрояване”** | гр. Габрово,  бул. „Трети март” 53 | **0002156300420** |
| 7 | **ОП „Регионално депо за неопасни отпадъци“ – Габрово** | гр. Габрово,  пл.”Възраждане” 3 | **0002156300444** |
| 8. | ОП „Паркиране и репатриране“ | гр. Габрово,  ул. „Станционна“ 9, вх.Г,ет.1 | **0002156300454** |