**МЕТОДИКА**

**ЗА КОМПЛЕКСНА ОЦЕНКА НА ОФЕРТИТЕ И НАЧИНА НА ОПРЕДЕЛЯНЕ НА ОЦЕНКАТА ПО ВСЕКИ ПОКАЗАТЕЛ**

**за обществена поръчка с предмет:**

**„Предоставяне на електронни съобщителни услуги по три обособени позиции”**

**обособена позиция № 2 „Предоставяне на SIM карти и услуги по пренос на данни и достъп до интернет ”**

Обществената поръчка се възлага въз основа на „икономически най-изгодна оферта“, въз основа на критерий за възлагане – „оптимално съотношение качество/ цена“.

Комисията класира участниците по степента на съответствие на офертите с предварително обявените от възложителя условия.

Оценяването и класирането на офертите се извършва при следните показатели за оценка:

**1. Оценка на ценови показатели Кц – максимален брой точки – 100 т.**

**Кц = Кц1 + Кц2 + Кц3 + Кц4, където:**

|  |  |  |
| --- | --- | --- |
| № | Критерий за оценка | точки |
| 1 | 2 | 3 |
| **Кц1** | **Цена за месечна абонаментна такса за карта за пренос на данни с включени 10 GB на максимална скорост**  Участник, предложил цена до 14,00 лв. включително, получава максимален брой точки (25 т.), а всеки следващ участник предложил по-висока цена от 14,00 лв., получава с 50% по-малко точки от предходния участник предложил по – ниска цена от неговата оферта. | 25 т. |
| **Кц2** | **Цена за месечна абонаментна такса за карта за пренос на данни с включени 3 GB на максимална скорост**  Участник, предложил цена до 9,00 лв. включително, получава максимален брой точки (25 т.), а всеки следващ участник предложил по-висока цена от 9,00 лв., получава с 50% по-малко точки от предходния участник предложил по – ниска цена от неговата оферта. | 25 т. |
| **Кц3** | **Цена за месечна абонаментна такса за карта за пренос на данни с включени 1,5 GB на максимална скорост**  Участник, предложил цена до 3,00 лв. включително, получава максимален брой точки (25 т.), а всеки следващ участник предложил по-висока цена от 3,00 лв., получава с 50% по-малко точки от предходния участник предложил по – ниска цена от неговата оферта. | 25 т. |
| **Кц4** | **Цена за месечна абонаментна такса за карта за пренос на данни с включени 50 МB на максимална скорост**  Участник предложил цена до 2,00 лв. включително, получава максимален брой точки (25 т.), а всеки следващ участник предложил по-висока цена от 2,00 лв., получава с 50% по-малко точки от предходния участник предложил по – ниска цена от неговата оферта. | 25 т. |

*! Оценяват се предложените в български лв. цени без включен ДДС до втория знак след десетичната запетая.*

**2. Оценка на технически показатели Кт - максимален брой точки - 100 т.**

**Кт = Кт1 + Кт2, където:**

**2.1.** Оценка по показателя Кт1 **- „Достъп до интернет – Мобилен - Минимална постигната скорост за предаване на данни“**

Това е **минимално постигната скорост за предаване на данни**, измерена в мрежата на участника за предходната календарна година /2019/ и вписана като параметър за измерване на качеството на **достъп до интернет – мобилен** съгласно Приложение № 5 към чл. 38 на Общи изисквания при осъществяване на обществени електронни съобщения.

Участник, с **най-висока** **минимална постигната скорост за предаване на данни**, получава максимален брой точки (50 т.), а всеки следващ участник получава с 50% по-малко точки от предходния.

* 1. Оценка по показателя Кт2 - **„Достъп до интернет – Мобилен –** **Процент на неуспешните опити за предаване на данни“**

Това е **процентът на неуспешните опити за предаване на данни**, измерен в мрежата на участника за предходната календарна година /2019/ и вписан като параметър за измерване на качеството на **достъп до интернет – Мобилен** съгласно Приложение № 5 към чл. 38 на Общи изисквания при осъществяване на обществени електронни съобщения.

Участникът с най-нисък процент получава максимален брой точки (50 т.), а всеки следващ участник получава 50% по-малко точки от предходния участник.

**3. Крайната комплексна оценка (Ко – максимален брой 100 т.)** се изчислява по следната формула:

**Ко=Кц\*0,6+Кт\*0,4**

Комисията класира участниците в низходящ ред на получените комплексни оценки на офертите им (КО), като на първо място се класира участникът, чиято оферта е получила най-висока КО.

Когато комплексните оценки на две или повече оферти са равни, комисията прилага чл. 58 от ППЗОП.

Съгласувал:

*инж. Павлина Христова – нач. Отдел ИКТ ………………………………..*

Изготвил:

инж. Ивайло Захариев – *гл. експерт отдел ИКТ .......................*