# *Проект за ОП2*

# Д О Г О В О Р

№ **…………………………………**

Днес, …............................. 2020 г., в гр. Габрово между:

**ОБЩИНА ГАБРОВО**, адрес: пл.Възраждане №3 Габрово, ЕИК 000215630, представлявана от Таня Венкова Христова - Кмет на Община Габрово, наричан за краткост ВЪЗЛОЖИТЕЛ

и

**„…………………..“ ……..,** със седалище и адрес на управление: гр. ………,

………….. № ……….., ЕИК ……………….., представлявано от **………………………… – …...........,** наричанo за краткост ИЗПЪЛНИТЕЛ, от друга страна,

на основание чл.194, ал. 1 от ЗОП, във връзка с чл. 69 от ППЗОП, обществена поръчка, възлагана чрез събиране на оферти с обява с предмет: **„Предоставяне на електронни съобщителни услуги по три обособени позиции” и утвърден протокол от Кмета на Община Габрово**, се сключинастоящият договор **за** изпълнение на **обособена позиция № 2 „Предоставяне на SIM карти и услуги по пренос на данни и достъп до интернет”**

**І. ПРЕДМЕТ НА ДОГОВОРА**

**Чл.** 1. (1) Възложителят възлага, а Изпълнителят приема да осигури SIM карти и услуги по пренос на данни и достъп до интернет, за нуждите на Община Габрово и второстепенни разпоредители с бюджет (наричани за краткост в Договора „Услугите” или „Услугата”), съгласно настоящия договор, Общи условия на Изпълнителя, наричани по - долу за краткост „Общите условия”, Техническата спецификация, както и Предложението за изпълнение и Ценовото предложение на Изпълнителя.

(2) Изпълнителят предоставя Услугите, предмет на този Договор, като доставя на Възложителя SIM- карти, съгласно Списък на номерата на SIM- картите, ползвани от Възложителя, предаден на Изпълнителя при сключване на настоящия договор, както и допълнително предоставените такива. В предмета на обществената поръчка не се включва предоставяне на гласови услуги.

**ІІ. МЯСТО И СРОК НА ИЗПЪЛНЕНИЕ**

**Чл. 2.** Мястото на изпълнение на възложените с настоящия Договор Услуги е територията на Република България”.

**Чл. 3.** Срокът за извършване на Услугите е **12** *(дванадесет)* месеца, считано от датата на получаване на възлагателното писмо от Изпълнителя или до достигане на максималната стойност.

**III. КАЧЕСТВО**

**Чл. 4.** Предоставянето на Услугите от Изпълнителя при условията на настоящия Договор следва да бъде осъществявано в съответствие с изискванията, заложени в Разрешението на Изпълнителя за осъществяване на обществени електронни съобщения.

**IV. ЦЕНА**

**Чл. 5. (1)** Общата стойност на договора за целия период е до **20000** *(двадесет хиляди лева)* **лв. без ДДС или 24000** *(двадесет и четири хиляди лева)* **лв. с ДДС.**

В цената се включват всички разходи на Изпълнителя за изпълнението на Услугите, предмет на настоящия Договор.

**(2)** Цените на услугите се формират съгласно Ценовото предложение, неразделна част от Договора.

**(3)** За неуредените с ценовото предложение цени и условия на ползваните от Възложителя услуги, се прилагат Общите условия и официално обявените действащи Тарифи за цени и услуги на изпълнителя, освен ако Изпълнителят не предложи на Възложителя по-изгодни такива.

**(4)** Договорените цени не подлежат на промяна, освен в случаите, когато ОПЕРАТОРЪТ формира по-ниски цени на услугите или други, по-изгодни за ПОТРЕБИТЕЛЯ общи условия.

**(5)** В случаите по ал. 4 ОПЕРАТОРЪТ се задължава в 10-дневен срок от влизане в сила на новите условия да уведоми писмено ПОТРЕБИТЕЛЯ и да представи новите си утвърдени тарифи .

**V. НАЧИН НА ПЛАЩАНЕ**

Чл. 6. (1) ВЪЗЛОЖИТЕЛЯТ се задължава да заплаща на ИЗПЪЛНИТЕЛЯ предоставените през съответния месец услуги съобразно представеното Ценово предложение на ИЗПЪЛНИТЕЛЯ веднъж месечно в срок до 30 дни, след представяне на фактури и обобщена месечна справка, двустранно подписани от представител на ИЗПЪЛНИТЕЛЯ и на ВЪЗЛОЖИТЕЛЯ.

(2) Фактурите и обобщените справки следва да бъдат представени на ВЪЗЛОЖИТЕЛЯ между 1-во и 10-то число на месеца, следващ извършването на услугата.

**(3)** Във фактурата по ал. 2 се посочват броят, видът и цените на предоставените и ползвани от Възложителя Услуги за съответния месец.

**(4)** Стойността на издадените фактури, се заплаща чрез превод на дължимите суми от получателите на услугата по посочена от **изпълнителя**  банкова сметка:

………………….

**(5)** ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал. 4 в срок от три дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

**VI. ПРАВА И ЗАДЪЛЖЕНИЯ НА СТРАНИТЕ**

**Чл. 7**. **ИЗПЪЛНИТЕЛЯТ** се задължава:

1. да осигури SIM карти и услуги по пренос на данни и достъп до интернет.

2. да осигури за своя сметка предоставянето/инсталирането/ на SIM картите, независимо от вида им, както и включването им към мрежата на изпълнителя.

3. да издава безплатно дубликат на дефектирала, изгубена или открадната SIM карта в срок до 1 (един) работен ден от съобщаването.

4. да извършва блокиране на открадната или изгубена SIM карта в срок до 60 (шестдесет) минути след съобщение до оператора.

5. по всяко време от срока на действие на договора, след заявка от Възложителя да извършва промяна на общия брой на потребители на пренос на данни и SMS – увеличаване или намаляване без заплащане на обезщетения и неустойки (санкции) и при запазване на ценовите условия.

6. да осигурява възможност за спиране на всички или някои услуги на даден потребител за определен период от време без заплащане на допълнителни такси и суми при тяхното активиране/дезактивиране.

7. да осигури възможност за предоставяне на безплатна детайлизирана справка за използваните услуги по договора и фактури в електронен вид.

8. да предоставя и други услуги, свързани с предмета на обществената поръчка, но не упоменати в техническото и ценовото предложение от офертата, съобразно действащите по отношение на тях тарифни планове, ценови листи или др. официални документи.

9. Да предостави на Възложителя действащите Общи условия към датата на подписване на договора. При промяна и/или допълнение през срока на договора, Изпълнителят предоставя същите на Възложителя в 10-дневен срок от влизането им в сила.

**Чл. 8. (1)** **ИЗПЪЛНИТЕЛЯТ** се задължава да изпълни задълженията си по настоящия Договор качествено и в определените срокове в съответствие с действащата нормативна уредба в Република България, както и с условията и изискванията на **ВЪЗЛОЖИТЕЛЯ** във връзка с възлаганата по този Договор обществена поръчка;

**(2)** **ИЗПЪЛНИТЕЛЯТ** се задължава да предостави на **ВЪЗЛОЖИТЕЛЯ** необходимите документи и материали, свързани с Договора с необходимото съдържание за използването на Услугата по предназначение, както и да уведомява своевременно упълномощените представители на **ВЪЗЛОЖИТЕЛЯ** за всички промени в статута на дружеството до изтичане срока на Договора.

Чл. 9. **ИЗПЪЛНИТЕЛЯТ** има право:

а) да получи от **ВЪЗЛОЖИТЕЛЯ** необходимото съдействие за изпълнение на Услугата, възлагана с настоящия Договор;

б) да получи договореното възнаграждение при условията и в сроковете на настоящия Договор.

**Чл. 10**. **ВЪЗЛОЖИТЕЛЯТ** се задължава:

а) да заплаща в срок сумите, дължими за ползваните по този Договор Услуги по реда и при условията, посочени в същия.

б) при сключване на договора да предостави на Изпълнителя Списък на номерата на SIM- картите, ползвани от Възложителя, както и данни за издаване на фактури.

**Чл. 11.** **ВЪЗЛОЖИТЕЛЯТ** има право:

а) да ползва Услугите, предмет на този Договор, в съответствие с изискванията на Общите условия, настоящия Договор и приложенията към него.

б) да осъществява текущ контрол при изпълнение на Договора;

в) по всяко време да получава информация от **ИЗПЪЛНИТЕЛЯ** относно дължимите от него суми за използваните Услуги по настоящия Договор;

г) да иска от **ИЗПЪЛНИТЕЛЯ** да изпълни възложените Услуги и доставки в срок без отклонение от договореното и без недостатъци.

VII**. ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 12.** Предаването на изпълнението на Услугата за всеки отделен месец се документира с обобщена месечна справка за всяка една от структурите, присъединени към договора, двустранно подписана от представител на ИЗПЪЛНИТЕЛЯ и на ВЪЗЛОЖИТЕЛЯ.

VIIІ**.** САНКЦИИ И НЕУСТОЙКИ. ОТГОВОРНОСТ.

**Чл. 13.** При виновно неизпълнение на задълженията по настоящия договор **ИЗПЪЛНИТЕЛЯТ** дължи неустойка в размер на 5 % от стойността на Договора.

**Чл. 14.** **ИЗПЪЛНИТЕЛЯТ** дължи неустойка в размер на 10 % от стойността на Договора при неизпълнение на ангажиментите, посочени в чл. 22 и чл. 23 от на Договора.

**Чл. 15.** При забава на плащане от страна на Възложителя, същият дължи на Изпълнителя неустойка в размер на законната лихва за всеки просрочен ден.

І**Х. ПРЕКРАТЯВАНЕ НА ДОГОВОРА**

**Чл. 16** **(1)** Настоящият договор се прекратява:

1. с изтичане на Срока на Договора или с достигане на максималната стойност на Договора;

2. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до три дни от настъпване на невъзможността и да представи доказателства;

3. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

4**.** на основание чл. 118, ал. 1 от ЗОП

**(2)** Договорът може да бъде прекратен

1. по взаимно съгласие на Страните, изразено в писмена форма;

2. когато за ИЗПЪЛНИТЕЛЯ бъде открито производство по несъстоятелност или ликвидация – по искане на ВЪЗЛОЖИТЕЛЯ.

**Чл. 17.** **(1)** Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

**(2)** За целите на този Договор, Страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи:

1. ИЗПЪЛНИТЕЛЯТ е прекратил изпълнението на Услугата за повече от три дни;

3. ИЗПЪЛНИТЕЛЯТ е допуснал съществено отклонение от Условията за изпълнение на поръчката /Техническата спецификация и договора/.

**Чл. 18.** Във всички случаи на прекратяване на Договора, освен при прекратяване на юридическо лице – Страна по Договора без правоприемство:

1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и

2. ИЗПЪЛНИТЕЛЯТ се задължава:

а) да преустанови предоставянето на Услугата, с изключение на такива дейности, каквито може да бъдат необходими и поискани от ВЪЗЛОЖИТЕЛЯ;

б) да предаде на ВЪЗЛОЖИТЕЛЯ всички отчети, изготвени от него в изпълнение на Договора до датата на прекратяването; и

в) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.

**Х. ИЗМЕНЕНИЕ НА ДОГОВОРА**

**Чл. 19.** Изменение на сключения договора се допуска при условията на чл. 116 от ЗОП.

**Х**І**. ОБЩИ РАЗПОРЕДБИ**

Дефинирани понятия и тълкуване

**Чл. 20. (1)** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в Договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора

Спазване на приложими норми

**Чл. 21.** При изпълнението на Договора, ИЗПЪЛНИТЕЛЯТ е длъжен да спазвавсички приложими нормативни актове, разпоредби, стандарти и други изисквания, свързани с предмета на Договора, и в частност,всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към ЗОП.

Конфиденциалност

**Чл. 22. (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от ИЗПЪЛНИТЕЛЯ.

**(2)** С изключение на случаите, посочени в ал.3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

**(4)** Задълженията по тази клауза се отнасят до ИЗПЪЛНИТЕЛЯ, всички негови поделения, контролирани от него фирми и организации, всички негови служители и наети от него физически или юридически лица, като ИЗПЪЛНИТЕЛЯТ отговаря за изпълнението на тези задължения от страна на такива лица.

Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

Публични изявления

**Чл. 23.** ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугата, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

Прехвърляне на права и задължения

**Чл. 24.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора [и по договорите за подизпълнение] могат да бъдат прехвърляни или залагани съгласно приложимото право.

Изменения

**Чл. 25.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

Непреодолима сила

**Чл. 26. (1)** Никоя от Страните по този Договор не отговаря за неизпълнение, причинено от непреодолима сила.

За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон.

**(2)** Не може да се позовава на непреодолима сила Страна, която е била в забава към момента на настъпване на обстоятелството, съставляващо непреодолима сила.

**(3)** Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 3 дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При неуведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията на свързаните с тях насрещни задължения се спира.]

Нищожност на отделни клаузи

**Чл. 27.** В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

Уведомления

**Чл. 28. (1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на Страните са, както следва:

1. За ВЪЗЛОЖИТЕЛЯ:

Адрес за кореспонденция: п.к.5300, гр. Габрово, пл. Възраждане № 3

Тел.: 066 818326

Факс: 066 809 371

e-mail: p.hristova@gabrovo.bg

Лице за контакт: инж. Павлина Христова

2. За ИЗПЪЛНИТЕЛЯ:

Адрес за кореспонденция: ……………………….

Тел.: ……………………….

Факс: ……………………….

e-mail: ……………………….

Лице за контакт: ……………………….

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 7 дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените

лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до [7] (*седем*)] дни от вписването ѝ в съответния регистър.

Език

**Чл. 29. (1)** Този Договор се сключва на български език.

**(2)** Приложимият език е задължителен за използване при съставяне на всякакви документи, свързани с изпълнението на Договора, в т.ч. уведомления, протоколи, отчети и др., както и при провеждането на работни срещи. Всички разходи за превод, ако бъдат необходими за ИЗПЪЛНИТЕЛЯ [или негови представители или служители], са за сметка на ИЗПЪЛНИТЕЛЯ.

Приложимо право

**Чл. 30.** Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

Разрешаване на спорове

**Чл. 31.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

Екземпляри

**Чл. 32.** Този договор се състави, подписа и подпечата в 3 (три) еднообразни екземпляра, от които два за **Възложителя** - **Община Габрово**, един за **Изпълнителя**

Приложения:

**Чл. 33.** Към този Договор се прилагат и са неразделна част от него следните приложения:

Приложение №1 – Техническа спецификация

Приложение №2 – Предложение за изпълнение на Изпълнителя.

Приложение №3 – Ценово предложение на Изпълнителя.

**ВЪЗЛОЖИТЕЛ: ИЗПЪЛНИТЕЛ**:

**…………………………………………**

**ТАНЯ ХРИСТОВА …………………………………………**

*Кмет на Община Габрово*  …………………………………………

............................................

*Началник отдел Счетоводен*

............................................

*юрисконсулт*